Firepigget stingsild Lever i det nordøstlige Nord-Amerika. For det meste marin, men også populasjoner i ferskvann. Bekkestingsild En nordamerikansk art som nesten utelukkende lever i ferskvann. Ukrainsk stingsild En fersk- og brakkvannsart med 8–9 frie pigger. Den lever i elvene som renner til Svartehavet, Det kaspiske hav og Aralsjøen. I Donau går den opp til Beograd. Den lever også ute i Azovhavet, Det kaspiske hav, og, før den tørket inn, i Aralsjøen. Gresk stingsild En ferskvannsform fra Hellas, der den lever i Sperkhiós-elva i Sentral-Hellas. Den ble ikke vitenskapelig beskrevet før i 1971 og er truet av utryddelse.